CELEX: 31992R0826
Language: el
Date: 1992-04-01
Title: Κανονισμός (ΕΟΚ) αριθ. 826/92 της Επιτροπής της 1ης Απριλίου 1992 που προβλέπει μέτρο παρέκκλισης για την περίοδο 1991/92, όσον αφορά την ανακοίνωση από τους παραγωγούς των ποσοτήτων επιτραπέζιου οίνου που θα παραδοθούν στην υποχρεωτική απόσταξη

Avis juridique important

|

31992R0826

Κανονισμός (ΕΟΚ) αριθ. 826/92 της Επιτροπής της 1ης Απριλίου 1992 που προβλέπει μέτρο παρέκκλισης για την περίοδο 1991/92, όσον αφορά την ανακοίνωση από τους παραγωγούς των ποσοτήτων επιτραπέζιου οίνου που θα παραδοθούν στην υποχρεωτική απόσταξη  

Επίσημη Εφημερίδα αριθ. L 087 της 02/04/1992 σ. 0014 - 0015

ΚΑΝΟΝΙΣΜΟΣ (ΕΟΚ) αριθ. 826/92 ΤΗΣ ΕΠΙΤΡΟΠΗΣ  της 1ης Απριλίου 1992  που προβλέπει μέτρο παρέκκλισης για την περίοδο 1991/92, όσον αφορά την ανακοίνωση από τους παραγωγούς των ποσοτήτων επιτραπέζιου οίνου που θα παραδοθούν στην υποχρεωτική απόσταξηΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1734/91 (2), και ιδίως το άρθρο 39 παράγραφος 11,  Εκτιμώντας:  ότι με τον κανονισμό (ΕΟΚ) αριθ. 3720/91 της Επιτροπής (3) άνοιξε υποχρεωτική απόσταξη των επιτραπέζιων οίνων που προβλέπεται στο άρθρο 39 του κανονισμού (ΕΟΚ) αριθ. 822/87 για την περίοδο 1991/92- ότι τα ποσοστά της παραγωγής του επιτραπέζιου οίνου που  παραδίδονται σ' αυτή την υποχρεωτική απόσταξη από κάθε έναν υπόχρεο καθορίστηκαν στις 28 Φεβρουαρίου 1992 με τον κανονισμό (ΕΟΚ) αριθ. 505/92 της Επιτροπής (4)-  ότι, σύμφωνα με το άρθρο 10 παράγραφος 1 του κανονισμού (ΕΟΚ) αριθ. 441/88 της Επιτροπής της 17ης Φεβρουαρίου 1988 σχετικά με τις λεπτομέρειες εφαρμογής για την υποχρεωτική απόσταξη που προβλέπεται στο άρθρο 39 του κανονισμού (ΕΟΚ) αριθ. 822/87 του  Συμβουλίου (5), όπως τροποποιήθηκε από τον κανονισμό (ΕΟΚ) αριθ. 2070/91 (6), οι παραγωγοί υποχρεούνται να ανακοινώσουν στις αρμόδιες αρχές, το αργότερο στις 31 Μαρτίου 1992, τις ποσότητες επιτραπέζιου οίνου που πρέπει να παραδώσουν στην απόσταξη αυτή-   ότι προβάλλεται το επιχείρημα ότι, για διοικητικούς λόγους, οι διατάξεις που ρυθμίζουν τις ανακοινώσεις αυτές δεν ήταν δυνατόν σε ορισμένα κράτη μέλη να θεσπιστούν εγκαίρως ώστε οι παραγωγοί να είναι σε θέση να υπολογίσουν, υπό κανονικές συνθήκες τις  ποσότητες που υπόκεινται σε αυτή την υποχρέωσή τους και να προβούν σε σχετική ανακοίνωση μέσα στην καθορισμένη προθεσμία-  ότι οι αρμόδιες εθνικές αρχές πρέπει σε ορισμένες περιπτώσεις να ανακοινώνουν οι ίδιες στους παραγωγούς τις ποσότητες που έχουν να παραδόσουν πριν από τις 31 Μαρτίου 1992- τα στοιχεία που επιτρέπουν να προβούν στον έλεγχο των ποσοτήτων αυτών ελήφθησαν  στις 28 Φεβρουαρίου- ότι, λαμβάνοντας υπόψη τον σημαντικό αριθμό των ανακοινώσεων, υπάρχει κίνδυνος να είναι ανεπαρκής η περίοδος που διαθέτουν οι αρχές-  ότι, για να είναι δυνατή η διεξαγωγή της υποχρεωτικής απόσταξης με καλές συνθήκες και να εκπληρώσει όλους της τους στόχους, θα πρέπει να προβλεφθεί για την τρέχουσα περίοδο ότι οι παραγωγοί μπορούν να πραγματοποιήσουν την εν λόγω ανακοίνωση έως τις 30  Απριλίου 1992 και ότι οι ανακοινώσεις μπορούν να γίνουν από τις αρμόδιες αρχές έως τις 15 Απριλίου 1992-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την αμπελουργική περίοδο 1991/92 και κατά παρέκκλιση από το άρθρο 10 παράγραφοι 1 και 2 του κανονισμού (ΕΟΚ) αριθ. 441/88:  - οι υπόχρεοι στην υποχρεωτική απόσταξη που προβλέπεται στο άρθρο 39 του κανονισμού (ΕΟΚ) αριθ. 822/87 που έχουν υποβάλει την δήλωση παραγωγής που αναφέρεται στον κανονισμό (ΕΟΚ) αριθ. 3929/87 της Επιτροπής (7) πραγματοποιούν σύμφωνα με το άρθρο 8 του  κανονισμού (ΕΟΚ) αριθ. 441/88 τον υπολογισμό των ποσοτήτων που πρέπει να παραδόσουν στην απόσταξη και ανακοινώνουν το αργότερο στις 30 Απριλίου 1992 το αποτέλεσμα στον οργανισμό παρεμβάσεως ή σε οποιαδήποτε άλλη αρμόδια αρχή του κράτους μέλους,  - στην περίπτωση κατά την οποία οι αρμόδιες αρχές προβαίνουν οι ίδιες, σύμφωνα με το άρθρο 8 του κανονισμού (ΕΟΚ) αριθ. 441/88, στον υπολογισμό και στην ανακοίνωση σε ορισμένες κατηγορίες παραγωγών των ποσοτήτων που θα παραδοθούν από καθένα εξ αυτών, οι  ανακοινώσεις γίνονται το αργότερο στις 15 Απριλίου 1989.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 1 Απριλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 84 της 27. 3. 1987, σ. 1. (2) ΕΕ αριθ. L 163 της 26. 6. 1991, σ. 6. (3) ΕΕ αριθ. L 351 της 20. 12. 1991, σ. 27. (4) ΕΕ αριθ. L 55 της 29. 2. 1992, σ. 72. (5) ΕΕ αριθ. L 45 της 18. 2. 1988, σ. 15. (6) ΕΕ αριθ. L 191 της 16. 7.  1991, σ. 25. (7) ΕΕ αριθ. L 369 της 29. 12. 1987, σ. 59.